Poésies de Marie de France (Roquefort)/Fable XCI
# Poésies de Marie de France (Roquefort)/Fable XCI

### FABLE XCI.

Ci cunte d’un Mesuréour Qui Terre mesuroit un jour ; Durement maldist sa Mesure, Kar ne puet par nul avanture A li, ce dist, dreit mesurer. La Parche dit, lai mei ester, Geo ne faz par mei nule rien, Tu me gietes ce set-um bien. Mès tu ès plains de tricherie Sur mei turnes ta félounie.10

Ainsi funt li nun-droiturier Qant l’en aparçoit lor mestier ; Les autres vuelent encunbrer, E lor méffez sor ax turner.

* ↑ Le Grand d’Aussy, Fabliaux in-8ᵒ, tom. IV, p. 176.
* ↑ Laisse-moi en repos.
* ↑ La verge dist laissième ester.
* ↑ Sur moi tornes ta vilenie
* ↑ Autrui si vuelent encourper Et sor autrui meffez geter.
